จับตานิปปอนตลท.บี้ข้อมูลเตือนรายย่อย
ตลาดจับตานิปปอนฯ สร้างสตอรีดันราคาหุ้นไม่หยุด ล่าสุดแจ้งซื้อหุ้นบริษัทแพ็กเกจจากกลุ่มฟู้ดแลนด์ เตือนรายย่อยตามแห่ระวังเจ้ามือทิ้ง
29 พ.ค. 2555

ตลาดจับตานิปปอนฯ สร้างสตอรีดันราคาหุ้นไม่หยุด ล่าสุดแจ้งซื้อหุ้นบริษัทแพ็กเกจจากกลุ่มฟู้ดแลนด์ เตือนรายย่อยตามแห่ระวังเจ้ามือทิ้ง 
รายงานข่าวจากตลาดหลักทรัพย์ แจ้งว่า ขณะนี้กำลังเกาะติดบริษัท นิปปอนแพ็ค (ประเทศไทย) หรือ NIPPON อย่างใกล้ชิด เพราะนับตั้งแต่กลุ่มผู้ถือหุ้นใหม่เข้ามาถือหุ้นใหญ่ บริษัทได้มีข่าวดีออกมาอย่างต่อเนื่อง จนผลักดันให้ราคาหุ้นปรับตัวขึ้นรุนแรงภายในระยะเวลาอันสั้น
นอกจากนี้ คณะกรรมการก็มีมติแจกปันผลทั้งหุ้นและเงินสดในอัตราที่สูงมากอย่างที่มีข่าวรั่วมาก่อน และบอร์ดมีมติการซื้อหุ้นบริษัท ไทยเฟลคซิเบิลแพค สัดส่วน 55% รวมมูลค่าไม่เกิน 55 ล้านบาท นั้นจะต้องตรวจสอบสายสัมพันธ์กับผู้ขายหุ้น หลังพบว่าบริษัทดังกล่าวเป็นของบริษัท ฟู้ดแลนด์ 
“นักลงทุนที่เข้าไปเล่นหุ้น NIPPON จะต้องระวังตัวให้ดี เพราะราคาที่วิ่งขึ้นมามากขนาดนี้ ไม่มีเหตุผลสนับสนุนเท่าที่ควร และกลุ่มผู้ถือใหญ่ก็พร้อมจะขายทำกำไรได้ทุกเมื่อ” แหล่งข่าวเปิดเผย
มาร์เก็ตติง กล่าวว่า คณะกรรมการบริษัท นิปปอนฯ ไม่ควรนำกำไรในไตรมาสแรกมาจ่ายเงินปันผล เพราะกำไรส่วนใหญ่มาจากการได้รับชำระหนี้คืนจากอดีตกรรมการ จำนวน 191.40 ล้านบาท ซึ่งเป็นการกลับรายการตั้งสำรองหนี้สงสัยจะสูญไว้กลับมาเป็นรายได้ ไม่ใช่เป็นกำไรจากการดำเนินธุรกิจตามปกติ m